Evanger kirke

Evanger kirke (Evanger kyrkje) er en langkirke fra 1851 i Voss kommune, Vestland fylke. Byggverket er i tre og har 250 plasser. Tidligere kirker på Evanger Det har vært kirke på Evanger siden middelalderen. Det tidligste man finner Evanger-kirken nevnt i kildene er i Bergen kalvskinn fra midten av 1300-tallet. Middelalderkirken var trolig en stavkirke. Det er litt uklart hvor lenge middelalderkirken stod, men den ble trolig erstattet av en tømmerkirke på 1600-tallet. 1600-tallskirken stod til den ble erstattet av den nåværende kirken i 1851. Fra middelalderkirken er det tatt vare på en kirkeklokke, mens den andre av de to klokkene som er i kirken er fra 1673. Referanser Litteratur Molde, Ivar (2001). Evanger kyrkje 1851-2001 : kyrkja, bygda og vegane dei gjekk. Evanger sokneråd. ISBN 8299608708. Eksterne lenker Offisielt nettsted (en) Evanger kirke – kategori av bilder, video eller lyd på Commons Evanger menighet (no) «Evanger kirke». Kirkesøk. Den norske kirke. (no) «Evanger kirke». Kulturminnesøk. Riksantikvaren – Direktoratet for kulturminneforvaltning.